Nuwe lokvalle vir motoriste op N4 | Maroela Media
Nuwe lokvalle vir motoriste op N4
Fidelity ADT waarsku motoriste om bedag te wees op bakstene of groot klippe wat van brûe oor die N4-hoofweg gehang word of selfs na verbygaande motoriste geslinger word.
Volgens die veiligheidsmaatskappy hang boosdoeners die swaar voorwerpe van die brûe om motoriste op die pad onder die brug te dwing om stil te hou wanneer dit hul voertuie tref en hulle noodgedwonge stilhou.
"Die motoriste word dan van waardevolle besittings beroof," sê Leon Muller, distriksbestuurder van Fidelity ADT.
Hy het die N4 as 'n plek uitgesonder wat nou geteiken word.
Talle waarskuwings is die afgelope ruk uitgereik oor veral ysterpenne wat strategies op paaie geplaas word om motoriste in 'n hinderlaag te lei en só tot stilstand te dwing.
Muller gee die volgende veiligheidswenke:
Wees veral snags paraat omdat oortreders gewoonlik dan toeslaan.
Installeer 'n voertuigopsporingstoestel en 'n paniekknoppie in jou motor.
Ry effens minder as die spoedgrens, veral snags en op donker paaie. Dit sal jou meer tyd gee om te reageer.
Stel vriende of familie altyd in kennis van jou presiese roete en hoe lank jou reis gaan duur.
Moenie stilhou as jy in 'n lokval beland nie. Ry eerder stadig na die naaste veilige plek.
Fidelity ADT N4
Een sterf, talle beseer toe taxi omslaan
Man wat in kaping sterf se plek 'leeg'
Ag nee. Ek dink daar moet iets azn hulle gedoen word. Ek weet verkeersmanne werk nie sommer weer buite nie, verskoning daar is nie brandstof ni. Asb man mt die hoed help. Ek dink tot di kubane sal n plan kan maak
Presies waar op die N4? Dit is 'n baie lang stuk pad…?
Nou raak dit erger??,nou raak dit die norm,waarsku mense en gee raad en moenie in die aande of vroe oggend ure ry nie??-Regtig is dit nou die oplossing?-waar is ons Cele se Saps en Trac,daar word baie geld betaal aan tolgelde en ons Tax om die Saps se selarisse te betaal,hoekom word ons nie beskerm nie?,hoeveel mense moet nog beroof of vermoor word en wie betaal ook vir die skade aan die voertuie??-ons land is n hemel vir misdaad en die wets gehoorsame burgers moet maar tweede staan,tyd dat Cele en die res van ons siek regering waai……
Dan wil hul nogsteeds ontwapening toepas?
Hulle weet waar dit plaasvind, maar geen veiligheidspatrollies kan ingestel word om die booswigte in hegtenis te neem en aan die pen te laat ry nie???